Aruandes käsitletava perioodi jooksul võttis komisjon vastu kolm delegeeritud õigusakti, millega muudeti teatavaid eelnevalt teatatud nõusoleku määruse mitteolemuslikke osi. Kõnealused õigusaktid võeti vastu eelnevalt teatatud nõusoleku määruse artikli 23 lõike 4 punkti a alusel, mille kohaselt antakse komisjonile selleks, et kohandada kõnealust määrust tehnika arenguga, õigus võtta vastu delegeeritud õigusakte kooskõlas artikliga 26 kemikaali lisamiseks I lisa 1. või 2. ossa artikli 23 lõike 2 ja liidu tasandi lõplike regulatiivmeetmete alusel ja I lisa muude muudatuste tegemiseks, sealhulgas olemasolevate kannete muutmiseks, ning artikli 23 lõike 4 punkti b alusel, mille kohaselt antakse komisjonile selleks, et kohandada kõnealust määrust tehnika arenguga, õigus võtta vastu delegeeritud õigusakte kooskõlas artikliga 26 Euroopa Parlamendi ja nõukogu 29. aprilli 2004. aasta määrusega (EÜ) nr 850/2004 (püsivate orgaaniliste saasteainete kohta) reguleeritava kemikaali lisamiseks V lisa 1. ossa.

– V lisa 2. ossa sellise kemikaali lisamine, millele on juba kehtestatud ekspordikeeld liidu tasandil (artikli 23 lõike 4 punkt c);

Määrusega (EL) nr 649/2012 (edaspidi „eelnevalt teatatud nõusoleku määrus“) on rakendatud teatavate ohtlike kemikaalide ja pestitsiididega rahvusvaheliseks kauplemiseks nõusoleku saamise korda käsitlev Rotterdami konventsioon (edaspidi „Rotterdami konventsioon“), millele kirjutati alla 11. septembril 1998 ning mis kiideti Euroopa Ühenduse nimel heaks nõukogu otsusega 2003/106/EÜ . Eelnevalt teatatud nõusoleku määruses on sätestatud teatavate ohtlike kemikaalide, eriti selliste, mis on hõlmatud Rotterdami konventsiooni kohase eelnevalt teatatud nõusoleku menetlusega, ekspordi ja impordi nõuded ja menetlused.

2.3. Komisjoni delegeeritud määrus (EL) 2018/172

Kõnealune õigusakt võeti vastu eelnevalt teatatud nõusoleku määruse artikli 23 lõike 4 punkti a ja artikli 23 lõike 4 punkti b alusel. Nimetatud delegeeritud õigusaktis järgitud lähenemise kohta selle kindlaksmääramiseks, millised kemikaalid tuleks I lisas esitada ja millises osas tuleks seda teha, peeti arutelusid ja konsultatsioone eelnevalt teatatud nõusolekut käsitleva määratud riiklike asutuste eksperdirühma 26. aprilli 2016. aasta koosolekul. Eksperdirühma koosolekul arutati ka konkreetsete kemikaalide esitamist V lisa 1. osas. Eelnevalt teatatud nõusolekut käsitleva määratud riiklike asutuste eksperdirühmaga konsulteeriti komisjoni delegeeritud määruse eelnõu teemal, mis tehti kättesaadavaks enne koosolekuid. Lisaks konsulteeriti eelnevalt teatatud nõusolekut käsitleva määratud riiklike asutuste eksperdirühmaga pärast kõnealust koosolekut kirjalikult. Komisjon võttis delegeeritud õigusakti vastu 28. novembril 2017 ning teavitas sellest Euroopa Parlamenti ja nõukogu. Eelnevalt teatatud nõusoleku määruse artikli 26 lõikes 5 sätestatud kahe kuu jooksul ei esitanud kumbki institutsioon delegeeritud õigusaktile mingeid vastuväiteid. Komisjoni delegeeritud määrus (EL) 2018/172 avaldati 6. veebruaril 2018 ja seda kohaldatakse alates 1. aprillist 2018.

2.4. Delegeeritud volitused, mida ei kasutatud aruandeperioodi jooksul

Eelnevalt teatatud nõusoleku määrusega delegeeritud volitusi võtta vastu delegeeritud õigusakte kooskõlas artikli 23 lõike 4 punktidega c, d ja e ei kasutatud aruandeperioodi jooksul, kuna liidu õiguses ega konventsiooni raames ei esinenud muudatusi, mis oleks seda nõudnud. Kuna need muudatused võivad esineda igal ajal, on oluline, et komisjonil oleks õigus vastu võtta delegeeritud õigusakte, millega kohandatakse eelnevalt teatatud nõusoleku määrust tehnika arenguga vastavalt neile muudatustele. Selles kontekstis tuleb mainida, et praegu valmistatakse ette uut delegeeritud õigusakti, milles kasutatakse samuti õigusliku alusena artikli 23 lõike 4 punkte c ja d.

3. Järeldus

Seni on komisjon kasutanud eelnevalt teatatud nõusoleku määrusega talle delegeeritud volitusi kolmel korral ja kahel eespool mainitud erineval õiguslikul alusel. Komisjon on seisukohal, et artikli 23 lõikega 4 talle antud volitusi, sh selliseid, mida veel ei kasutatud, tuleks automaatselt pikendada, kuna vajadus kohandada eelnevalt teatatud nõusolekut tehnilise arenguga vastavalt artikli 23 lõike 4 puntidele c, d, ja e võib esineda igal ajal. Eelnevalt teatatud nõusoleku määruse rakendamisel tehakse edusamme, nagu ka tehnikas ja teaduses. Liidu õiguses tehtud ja konventsiooniga seotud muudatusi tuleb kajastada ja need nõuavad eelnevalt teatatud nõusoleku määruse lisade kohandamist. Seepärast on komisjonil tulevikus vaja võtta vastu täiendavaid delegeeritud õigusakte, et hoida õigusraamistik ajakohane.

Komisjon täidab eelnevalt teatatud nõusoleku määruse artikli 26 lõike 2 kohast aruandekohustust ning palub Euroopa Parlamendil ja nõukogul võtta käesolev aruanne teadmiseks.